اینویکتوس اویون‌لاری اوچون کانادادا اولان اینگیلتره تاختی‌نین وارث‌لرین‌دن پرنس هری، ترور هؤرگوتو داعش طرفین‌دن اینترنت اوزرین‌دن تهدید ائدیلدی.
آدی‌نین ابوعقیل اولدوغو بیلدیریلن بیر تروریست، یایینلادیغی اینگیلیزجه ویدئودا،
"کیفایت قدر جسارتین وارسا نیه بورایا گلیب بیزیمله ساواشمیرسان؟ بئله‌لیکله بیز ده سنی و هلیکوپترینی جهنم اودونا آتاریق" دئدی.
ژوئن آییندا داعشین اینگیلتره‌نین باشکندی لندنده حیاتا گئچیردیگی سالدیری سونراسی ایکی‌سی پلیس یئددی نفر اؤلموش، 48 نفر یارالانمیش، اوچ سالدیرقان دا اؤلدورولموشدو.
اینگیلتره تاختی‌نین بئشینجی سیراداکی وارثی اولان پرنس هری ایسه داها اول اینگیلیس اوردوسوندا وظیفه آلمیش و افغانیستاندا آپاچی هلیکوپتر قوللانمیشدی.
پرنس مسئله ایله باغلی هر هانسی بیر آچیقلاما وئرمه‌دی.
